हिमाचल के सुंदरनगर कस्बे में नलवाड़ मेले के अवसर पर कविताओं के माध्यम से हिमाचल के कवियों ने सामाजिक कुरीतियों और विसंगतियों पर प्रहार करते हुए साहित्यिक माहौल बनाया। सुकेत साहित्य परिषद एवं मेला कमेटी के सौजन्य से कवि गोष्ठी का आयोजन करके यह संदेश दिया गया कि कविता के बिना अब मेले भी अधूरे लगने लगे हैं इसलिए राज्य स्तरीय सुकेत नलवाड़ एवं मेला कमेटी की ओर से सुकेत साहित्य एवं सांस्कृतिक परिषद के सहयोग से कवि सम्मेलन का आयोजन किया गया।